Qui hauria imaginat que un dia un Papa seria portada de la revista Rolling Stone? La revista va dedicar l’any 2014 la portada a la "revolució" del papa Francesc, que ha sigut el Papa que ha acabat amb les amenaces i les condemnes a divorciats, homosexuals o a dones que han decidit avortar. La foto del pontífex anava acompanyada amb el títol de la cançó de Bob Dylan “The Times They A-Changing” ('Els temps estan canviant), en una clara intenció de destacar les idees progressistes que propugna el nou papa, en comparació amb els seus antecessors. Francesc, nascut com a Jorge Mario Bergoglio l’any 1936 a Buenos Aires, és el 266è Papa de l'Església Catòlica, el primer no europeu des de la mort del Papa Gregori III l'any 741, i el primer castellanoparlant. Va resultar elegit el 13 de març de 2013, després de la renúncia al càrrec de Benet XVI, pels cardenals que van votar en el conclave. És el primer pontífex procedent del continent americà. Va escollir el seu nom papal …
“Les civilitzacions no lluiten les unes amb les altres, sinó que son els homes, en particular els dirigents polítics, qui provoquen, generen i atien els conflictes armats.” Mohamed Jatamí, ex-president i intel·lectual iraní Aquesta cita forma part de “Periodismo en el campo de batalla, Quince años tras el rastro de la yihad”, el llibre de Marc Marginedes. L’autor, reporter de guerra, ha estat durant els darrers 15 anys corresponsal d’El Periódico i ha cobert guerres com la d’Algèria, Txetxènia, Iraq, Afganistan, Pakistan, Líban i també la Primavera Àrab a Tunísia i Líbia. Aquest llibre ens relata en primera persona setze episodis de la seva vida com a reporter de guerra, ens transporta a cada conflicte, no només informant sinó també contextualitzant i reflexionant sobre cada realitat de cada zona. Ens intenta desxifrar la complexitat dels diferents conflictes del món Àrab, del xoc de civilitzacions que s’hi produeix però al final comprèn que “Occid…
Mor atacada per un llop una jove de 13 anys (Ficció)
Anava sola pel bosc a visitar la seva àvia
Una noia va ser atacada mortalment per un llop ahir a la tarda. L’atac es va produir quan la jove, de 13 anys, creuava el bosc de Can Contes per anar a visitar la seva àvia malalta. Minuts després un caçador que passava per la vora va abatre l’animal. La víctima va ser localitzada hores després gràcies a la capa vermella que duia posada. Segons fonts properes a la família de la víctima, la seva mare l’havia advertit sobre el perill d’entretenir-se al llarg del camí “ja que creuar el bosc és molt perillós perquè sempre hi ronda el llop.”
Agents de la Unitat contra la caça furtiva del Cos d'Agents Rurals del Departament d'Agricultura, Ramaderia, Pesca, Alimentació i Medi Natural han denunciat el caçador per abatre un animal protegit sense llicència.